**Vzor všeobecne záväzného nariadenia**

Obec Karpatská Huta v súlade s článkom 68 Ústavy Slovenskej republiky, § 6 ods. 1 zákona č. 369/1990 Zb. o obecnom zriadení a § 53 ods. 2 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov vydáva toto

**všeobecne záväzné nariadenie č. ...../2015 o používaní pyrotechnických výrobkov na území obce Karpatská Huta.**

**Článok 1**

**Účel všeobecne záväzného nariadenia**

Týmto všeobecne záväzným nariadením sa v súlade s ustanovením § 53 ods. 2 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov upravujú podmienky používania pyrotechnických výrobkov na území obce Karpatská Huta.

**Článok 2**

**Predmet úpravy**

(1) Na celom území obce Karpatská Huta sa zakazuje používanie pyrotechnických výrobkov kategórie F21, F32, P13 a T14.

(2) Zákaz podľa odseku 1 neplatí dňa 31. decembra v čase od 19.00 hod. do 24:00 hod. a dňa 1. januára v čase od 00:00 hod. do 03:00 hod.

**Článok 3**

**Záverečné ustanovenia**

(1) Toto všeobecne záväzné nariadenie bolo schválené Obecným zastupiteľstvom v Karpatskej Hute dňa ....... a vyvesené na úradnej tabuli bolo dňa .......

(2) Toto všeobecne záväzné nariadenie nadobúda účinnosť pätnástym dňom od jeho vyvesenia, t. j. dňa .............

Poznámky pod čiarou:

1 § 4 ods. 2 písm. a) bod 2 nariadenia vlády Slovenskej republiky č. 70/2015 Z. z. o sprístupňovaní pyrotechnických výrobkov na trhu

2 § 4 ods. 2 písm. a) bod 3 nariadenia vlády Slovenskej republiky č. 70/2015 Z. z. o sprístupňovaní pyrotechnických výrobkov na trhu

3 § 4 ods. 2 písm. c) bod 1 nariadenia vlády Slovenskej republiky č. 70/2015 Z. z. o sprístupňovaní pyrotechnických výrobkov na trhu

4 § 4 ods. 2 písm. b) bod 1 nariadenia vlády Slovenskej republiky č. 70/2015 Z. z. o sprístupňovaní pyrotechnických výrobkov na trhu